Zhantas/Cleaned-Kyrgyz_Wikipedia huggingface dataset:
Фокус (тасма)

"Фокус" Гленн Фикарра менен Жон Реква сценарийин жазып, режиссерлук кылган романтикалык криминалдык комедиялык драма. Америкада 2015-жылы жаркыкка чыккан тасмада бакшы ролдорду Уилл Смит, Марго Робби жана Родриго Санторо аткарган. Тасма кинотеатрларда 2015-жылдын 27-февралында көрсөтүлө баштаган. Киносынчылардардын ой-пикирлери бир беткей болбогону менен 50 млн долларга тартылган фильм кассалык жыйымдардан 159 млн доллар чогултуп, каржы жагынан ийгилик жараткан.

Тасма өндүрүшү

Аполло Роббинс кол менен көз боёмочулук-шамдагайлык манёврду үйрөтүп, кеңешчи катары иштеген. Режиссерлор Фикарра менен Реква "Аполло өз ишинин адиси жана бизге эргүү берет" деп айтышкан.

Эки режиссёр менен дизайнер Бет Микл июнь айында чөйрөнү изилдөө иштери үчүн Буэнос Айреске алгачкы сапарына барышкан. Экинчи жолу сапарга продюсерлер Денис Ди Нови жана Марк Скун менен барышкан. Андан кийин гана алар Сан Телмо, Пуэрто Мадеро, Барракас, Ретиро, Реколета жана Палермо жергелеринде жана ошондой эле Эсейса аба майданы менен бир нече мейманкаларда тартууну чечишкен.

Нейл Смит 2013-жылдын декабрь айында өткөн Санарип кино коомчулугу (Digital Cinema Society) форумунда сүйлөп жатып, тасманын Final Cut Pro X программасында монтаждалганына ишарат кылган. Бул "Фокустун" Apple компаниясынын монтаждоо программасы менен даярдалган эң ири өндүрүштүк тасма экенин билдирет.

 Сюжети 

 Тартылгандар 

 Шилтемелер 

Категория:АКШ тасмалары
Категория:2015-жыл чыккан тасмалар‎
Күз уламыштары

""Күз уламыштары" - Америкада 1994-жылы жарык көргөн эпикалык драма. Режиссёру Эдвард Цвик. Тасмада Брэд Питт, Энтони Хопкинс, Эйдан Куинн, Жулиа Ормонд жана Генри Томас тартылышкан. Кинотасма Жим Хэррисондун ушул эле аталыштагы 1979-жылы жазган новелласына негизделип экрандаштырылган. Фильмде XX кылымдын башында Монтананын ээн талаасында жана чөлүндө жашаган үч бир тууган менен атасынын окуясы, алардын жашоосуна табият, тарых, согуш жана сүйүүнүн кандай таасири тийгизгени тууралуу баяндалат. Тасмадагы убакыт түрмөгү Биринчи дүйнөлүк согуштан башталып, "Тыюу салынган доор" аркылуу өтүп 1963-жылда тартылган кыскача сахна менен аяктайт. Тасма Оскар сыйлыгына үч категория боюнча көрсөтүлүп, "Эң мыкты оператордук иш" номинациясын жеңип алган (Жон Толл). Тасмада да, китепте да корн элинин тилиндеги айрым түшүнүктөр орун алат жана Лудлоудун корн эмигрант үй-бүлөсүнөн чыкканын айтылат.

Сыйлыктары

Тасма Оскар сыйлыгынын "Эң мыкты оператордук иш" (Жон Толл), "Мыкты сүрөтчү-коюучу" (Лилли Килверт, Дорре Купер) жана "Мыкты музыка" (Пол Мэссей, Дэвид Э. Кэмпбелл, Крис Дэвид жана Дуглас Гантон) номинациялары боюнча көрсөтүлүп, "Эң мыкты оператордук иш" категориясында жеңишке жетишкен. Ошондой эле, тасма Алтын глобустун "Эң мыкты тасма — драма", "Эң мыкты эркек актёр — драма" (Брэд Питт), "Эң мыкты режиссёр" (Эдвард Цвик) жана "Эң мыкты музыка" (Жэймс Хорнер) номинацияларына көрсөтүлгөн.

 Сюжети 

 Тартылгандар 

 Шилтемелер 

Категория:АКШ тасмалары
Категория:1994-жыл
Америкалык көзгө атар

"Америкалык көзгө атар" 2014-жылы тартылган Американын биографиялык согуш драмасы. Режиссёру Клинт Иствуд, сценарийин жазган Жейсон Холл. Тасма Крис Кайл, Скотт Макевен жана Жим Дефелис тарабынан 2012-жылы жазылган "Америкалык көзгө атар: АКШнын аскер тарыхындагы эң көп өлтүргөн көзгө атардын автобиографиясы" аттуу мемуарына үстүртөн негизделип экрандаштырылган. Тасма АКШнын аскер тарыхында эң көп адам өлтүргөн Кайлдын окуясына көрүүчүлөрдү жетелейт. Ал Ирак согушуна төрт жолу барып, 255 кишини атып өлтүргөн болсо, алардын ичинен 160ы АКШнын Коргоо департаментинин расмий буйругу менен өлтүрүлгөн. Кайл жараткан аскердик ийгиликтери үчүн сыйга татып баркталганы менен анын кылган иштери жеке жана үй-бүлөлүк жашоосуна өтө чоң терс таасирин тийгизген. Тасманын продюсерлери: Иствуд, Роберт Лоренц, Эндрю Лазар, Брэдли Купер жана Питер Морган. Брэдли Купер Кайлдын ролун, Сиенна Миллер Кайлдын жубайы Таянын ролун ойношкон. Андан тышкары Лук Граймс, Жэйк Макдорман, Кори Хардрикт, Кевин Лаз, Навид Негабан жана Кайр Одонелл коштоочу экинчи пландагы ролдорду жаратышкан.

Тасма көбүнесе киносынчылардын оң баасына татыган. Кинофильмде ирак согушу менен Крис Кайлдын чагылдырылышы айрым карама-каршылыктарга жол ачкан болсо да сынчылар Купердин башкы ролду жакшы аткарганына жана Иствуддун режиссёрлугуна жакшы баасын беришкен. 87-Оскар сыйлыгына "Эң мыкты тасма", "Мыкты ылайыкташтырылган сценарий" жана "Эң мыкты эркек актёр" (Купер) менен катар алты номинация боюнча көрсөтүлүп, "Эң мыкты музыкалык монтаж" наамын утуп алган.

 Сюжети 

 Тартылгандар 

 Шилтемелер 

Категория:АКШ тасмалары
Категория:2014-жыл чыккан тасмалар
Акча уюгу

"Акча уюгу" - Америкада 2014-жылы тартылган криминалдык драма. Ага Майкл Р. Роскам режиссерлук кылып, сценарийин Деннис Лихейн жазган. Тасма Лихейндин 2009-жылы жарык көргөн "Айбанаттарды куткаруу" аттуу аңгемесине негизделген. Ошондой эле Лихейн бул сценарийди 2014-жылдагы ушул эле аталыштагы романга ылайыкташтырып жазган. Фильмде Том Харди, Нуми Рапас, Жэймс Гандолфини башкы каармандардын образын жаратса, экинчи пландагы ролдордо Маттиас Шонартс, Жон Ортис жана Жэймс Фрешвилл ойношкон. Тасма алгачкы жолу 2014-жылы Торонто кинофестивалынын атайын чыгарылыш бөлүмүндө көрсөтүлүп, андан соң ошол эле жылдын 12-сентябрынан тарта кинотеатрларда чыгарыла баштаган.

"Акча уюгу" Гандолфининин акыркы тартылган тасмасы болуп калган.

 Кассалык жыйымдар 

Башында "Акча уюгу" Түндүк Американын 809 кинотеатрында көрсөтүлүп, 4,104,552 доллар киреше алып келе алган. Бул орточо эсеп менен ар бир кинотеатрдан 5,074 доллар чогултту дегенди билдирет жана кассалык жыйымдар боюнча 6-орунга чыккан. Ал эми тасма андан ары кулач жайып олтуруп АКШнын 1,192 кинотеатрларында көрүүчүлөргө сунушталгандан кийин 10,724,389 доллар жана ошондой эле чет өлкөдөгү кинотеатрлардан 7,933,992 доллар чогултуп, жалпы киреше булагы 18,658,381 долларды түзгөн — бул тасманын өз бюджети болгон 12.6 млн доллардан алда канча жогору сумма.

 Сюжети 

 Тартылгандар 

 Шилтемелер 

Категория:АКШ тасмалары
Категория:2014-жыл чыккан тасмалар
Дайынсыз аял

"Дайынсыз аял" 2014-жылы Америкада тартылган психологиялык триллер жанрындагы тасма. Режиссёру Дэвид Финчер, сценарийин ушул эле аталыштагы романдын автору Жиллиан Флинн жазган. Фильмде Бен Аффлек, Розамунд Пайк, Нил Патрик жана Тайлер Перри роль жаратышкан. Түштүк-батыш Миссуриде тартылган тасма Ник Дунндун (Аффлек) жубайы Эминин (Пайк) заматта жоголуп кеткенине жолдошунун башкы шектүү катары саналып калышынын айланасындагы сырдуу окуя менен башталат.

Тасманын дүйнөлүк премьерасы 52-Нью Йорк кино фестивалынын ачылыш кечесинде 2014-жылдын 26-сентябрында болгон. Ал эми өлкө боюнча кинотеатрларда 3-октябрдан тарта көрсөтүлө баштаган. Кино сынчылардын оң баасын алган, кассалардан 369 млн доллар топтоп коммерциялык ийгилик да жараткан — бул Финчер тарткан тасмалардын ичинен эң көп киреше алып келген фильм болуп калган. Розамунд Пайктын ойногон ролу өзгөчө бааланган, ошол үчүн ал Оскардын, Британия киноакадемиясынын (БАФТА), Алтын глобустун жана АКШ киноактёрлор гильдиясынын "Эң мыкты актриса" наамдарына көрсөтүлгөн. Андан тышкары, Алтын глобустун "Эң мыкты режиссёр" сыйлыгына Финчер сунушталган. Ошондой эле Алтын глобустун, БАФТАнын жана Сынчылардын тандоосунуна Флинндин ылайыкташтырылган сценарийи көрсөтүлүп, соңку аталган номинация боюнча сыйлыкк татыган.

Тасманын тартылышы

2013-жылдын 11-сентябрында "Дайынсыз аялды" тарткан команда кино үчүн чөйрөнү изилдөө иштерин баштаган. Тартуу иштери 15-сентябрда АКШнын Миссури штатындагы Кэйп Жирардодо башталып, беш аптага чейин созулушу пландалган. Айрым сюжеттер АКШнын Лос Анжелесинде да тартылган.

 Сюжети 

 Тартылгандар 

 Шилтемелер 

Категория:АКШ тасмалары
Категория:2014-жыл чыккан тасмалар‎
«Руанда» мейманканасы

«Руанда» мейманканасы — Терри Жорж 2004-жылы тарткан британ-италия-түштүк африкалык тарыхый драма. Тасма Жорж жана Кейр Пирсон жазган сценарийден адаптацияланган. Тасмада Дон Чедл жана мейманкананын ээсинин ролун Софи Оконедо аткарган 1994-жылы жазында Руандада болгон геноцидге негизделген тасма, африкалык "Шиндлердин тизмеси" деп аталган. Тасма Рузесбагинанын өз уй бүлөсүн жана башка миңдеген качкындарды Дес Милле Колинес мейманканасында баш калкалоого жардам берүү менен алардын өмүрлөрүн сактагандыгын баяндайт. ""Руанда" мейманканасы" геноцид, саясий паракорчулук жана зомбулуктун таасирин ачыкка чыгарат.

Алгач көз-карандысыз тасма катары чектелген гана кинотеатрларда көрсөтүлгөн. Бирок бир нече Оскар наамдарына көрсөтүлүп, "Мыкты актёр", "Мыкты экинчи пландагы актриса" жана "Түп нускадагы эң мыкты сценарий" наамдарын утуп алган. Тасма ошондой эле Берлин жана Торонто эл аралык фестивальдарында да бир нече сыйлыктарды жеңип алган. ""Руанда" мейманканасы" 2004-жылдын 22-декабрында Кошмо Штаттарда чектелүү санда көрсөтүүгө берилген жана дүйнө жүзүнө 2005-жылдын 4-февралында көрсөтүлүп, өлкө ичинде 23 миллион АКШ долларынан ашык киреше тапкан. Эл аралык көрсөтүүдө кошумча 10 миллион АКШ долларын табуу менен жалпы кирешеси 34 миллион АКШ долларын түздү.

 Сюжети 

 Тартылгандар 

 Шилтемелер 

Категория:АКШ тасмалары
Категория:2004-жыл чыккан тасмалар‎
Акылынан адашкан Макс:Каардуу жол

"Акылынан адашкан Макс- Каардуу жол" - 2015-жылы Жорж Миллер тартып жана продюсерлик кылган экшн тасма. Тасманын сценарийин Миллер, Брендан Маккартни жана Нико Лазурис жазышкан. Тасма бензин жана суу жетишсиз болгон келечектеги чөлдүү аймакта орун алган. Анда Макс Рокатански (Том Харди) узун жолдуу согушка түрткөн "Өлбөс Жо"(Хү Кейс-Бирне) жана анын куралчан танкер унаасынан качыш үчүн, аскерий жетекчи Фуриосага (Шарлиз Терон) кошулгандыгы баяндалат. 

Тасманын бет ачаары 2015-жылы, 7-майда "TCL" атту кытайлык кинотеатрда өткөн. Тасма дүйнө жүзүнө 2015-жылы, 14-майда жайылтууга берилген жана "Канн Кино Фестивалында" жарышуудан тышкары 2D,3D, IMAX 3D жана 4DX форматтарында көрсөтүлгөн. Ошондой эле 378 миллион АКШ долларын табуу менен "Акылынан адашкан Макс" тасмаларынын эң кирешелүү чыгарылышы атыккан. Тасма көптөгөн киносынчылар тарабынан 2015-жылдын эң мыкты тасмасы деп белгиленип, дүйнөдөгү эң мыкты экшн тасмалардын бири деп эсептелинип келет. "Каардуу жол" бир нече киносынчылардын жана гилдия сыйлыктарына ээ болуп, "Эң мыкты тасма", "Эң мыкты режиссер"(Жорж Миллер) сыяктуу "Оскар" сыйлыгынын он наамына көрсөтүлгөн. Анын ичинен "Эң мыкты костюм дизайны", "Эз мыкты сүрөтчү-коюучу", "Эң мыкты макияж жана чач жасалга", "Эң мыкты киномонтаж", "Эң мыкты үн монтаж" жана " Үндөрдүн мыкты айкалышы" сыяктуу наамдарын жеңип алган.

 Сюжети 

 Тартылгандар 

 Шилтемелер 

Категория:АКШ тасмалары
Категория:2015-жыл чыккан тасмалар‎
Юра доорунун паркы

"Юра доорунун паркы" - 1993-жылы Стивен Спилберг тарткан жана Кэтлин Кеннеди менен Жералд Р. Молен продюсерлик кылган Американын илимий-фантастикалык тасмасы. "Юра доорунун паркы" тасмасынын алгачкы чыгарылышы 1990-жылы жарык көргөн Майкл Кричтондун романына негизделген жана сценарийин Кричтон менен Дэвид Коэп жазышкан. Тасмадагы окуя, Коста-Рикага жакын Борбордук Американын Тынч океанынын жээгиндеги ойдон чыгарылган кичинекей Исла Нублар аралчасында өтөт. Анда филантроп миллиардер жана генетиканы изилдеген окумуштуулардан турган топ, клондолгон динозаврлардын жапайы паркын түзүшөт.

"Юра доорунун паркы" кинотеатрларда 900 миллион АКШ доллардык киреше табуу менен, 1997-жылы "Титаник" тасмасы чыкканга чейин эң көп кирешелүү тасмалардын арасында рекорд койгон. Тасма негизинен жакшы сын-пикирлерге ээ болуп, анын атайын эффектилери, Жон Уилиямдын музыкасы жана Спилбергдин режиссердук ишине өзгөчө баа берилген. Тасма жыйырмадан ашык сыйлыкка ээ болгон жана анын ичинде визуалдык эффектилер жана үн монтажында техникалык жетишкендиктери үчүн "Оскар" сыйлыгынын үч наамын жеңип алган. "Юра доорунун паркы" компүтерге негизделген сүрөттөрдү жана визуалдык эффектилерди өнүктүрүүдө өзгөчө мааниге ээ. Андан соң анын үч ийгиликтүү бөлүмү чыгарылган. Алар: "Жоголгон дүйнө: Юра доорунун паркы" (1997), "Юра доорунун паркы 3" (2001) жана "Юра дүйнөсү" (2015). Тасманын бешинчи чыгарылышы 2018-жылга пландалууда.

 Сюжети 

 Тартылгандар 

 Шилтемелер 

Категория:АКШ тасмалары
Категория:1993-жыл
Жылдыздар согушу: Күчтөрдүн ойгонушу

"Жылдыздар согушу: Күчтөрдүн ойгонушу" (о.э. "Жылдыздар согушу VII- Күчтүн ойгонушу" деген аталышта белгилүү) - 2015-жылы Ж.Ж.Абрамс тартып, биргелешип өндүргөн жана сценарийин жазган америкалык мейкиндик тууралуу бир нече бөлүмдүү тасма. "Күчтөрдүн ойгонушу" 1983-жылкы "Жединин кайтып келиши" аттуу тасманын уландысы жана "Жылдыздар согушу" үчилтигинин биринчи чыгарылышы. Тасмада Харрисон Форд, Марк Хэмил, Кэрри Фишер, Адам Драйвер, Дейзи Ридли, Жон Бойга, Оскар Исаак, Лупита Нёңго, Энди Серкис, Домнелл Глисон, Энтони Дэниелс, Питер Майев жана Макс фон Сидов тартылышкан. Тасма "Жединин кайтып келиши"нен 30 жылдан кийин тартылып, Рей, Финн жана По Демерондун Лүк Скайволкерди издөөсүн жана жолдо Ребел Элайенс жетектеген Каршылык менен Кайло Ренин жана Галактикалык Империянын мураскери Алгачкы Орден менен согушуусун баяндайт.

Тасма 2015-жылы, 14-декабрда Лос-Анжелес шаарында көрсөтүлгөн. Тасма киреше жагынан көптөгөн рекорддордон ашып, "Жылдыздар согушу" чыгарылыштарынын эң көп кирешелүү бөлүмү деп табылып, Түндүк Америкадагы эң жогорку кирешелүү тасма жана дүйнө жүзү боюнча эң көп кирешелүү тасмалардын арасында үчүнчү орунду ээлеп, дүйнө жүзү боюнча 2 миллиард АКШ доллар тапкан, ал эми таза киреше 780 миллион АКШ долларын түзгөн. Тасма "Оскар" сыйлыгынын беш наамына жана "Британия Киносыйлыктары" аземинде төрт сыйлыкка көрсөтүлүп, "Эң мыкты визуалдык эффект" наамын жеңип алган. Тасманын кийинки эки чыгарылышы "Жылдыздар согушу: Акыркы Жеди" жана "Жылдыздар согушу:IX эпизод" 2017-2019-жылдары чыгат.

 Сюжети 

 Тартылгандар 

 Байланыштуу макалалар 
 Жылдыздар согушу

 Шилтемелер 

Категория:АКШ тасмалары
Категория:Илимий фантастика
Категория:2015-жыл
Гарри Поттер жана Өлүмдүн тартуусу. 2-бөлүм

"Гарри Поттер жана Өлүмдүн тартуусу. 2-бөлүм" -2011-жылы Дэвид Йетс тарткан жана "Warner Bros. Pictures" жайылткан британ-америкалык фэнтези. Тасма Ж.К. Роулиң жазган китепке негизделип тартылган жана тасманын экинчи бөлүмү болуп саналат. Ошондой эле тасма "Гарри Поттер" тасмаларынын сегизинчиси жана акыркы бөлүмү. Тасманын сценарийин Стив Клувс жазган жана Дэвид Хэймен, Дэвид Баррон менен Роулиң продюсерлик кылышкан. Тасма "Гарри Поттер жана Өлүмдүн тартуусу-1-бөлүм" тасмасынын уландысы болуп саналат. Бул чыгарылышта Гарри Поттер Волан-де-Морттун крестражын таап жана аны түп тамыры менен жок кылууга болгон аракетинин улангандыгы баяндалат.

Тасмада башкы ролду Дэниел Редклифф (Гарри Поттер) жана анын эң жакын досторунун ролдорун Руперт Гринт (Рон Уизли) жана Эмма Уотсон (Гермиона Грейнжер) аткарышкан. 

Тасма абдан чоң ийгилик жаратып, көптөгөн мактоолорго арзуу менен киносынчылар бир ооздон 2011-жылдын эң мыкты тасмасы деп белгилешкен. Тасмадагы визуалдык эффектилер, оператордук иш, Александр Десплаттын музыкасы, экшндин ырааттуулугу, Дэвид Йетстин режиссерлук иши жана жогорку деңгээлдеги аткаруу мактоого арзыган. Ал эми 2016-жылы тасма дүйнөдөгү эң көп кирешелүү тасмалардын арасында сегизинчи орунду ээлеген. Ал ошондой эле 2011-жылдын эң кирешелүү тасмасы болгон.Тасма 1 миллиард АКШ долларына жеткен тогузунчу тасма болуп, "Гарри Поттер" тасмаларынын эң көп кирешелүү чыгарылышынын катарын толуктаган.

Тасма бир нече сыйлыктарды уткан жана көптөгөн наамдарга көрсөтүлгөн. Алардын ичинен "Оскар" сыйлыгынын "Эң мыкты постановка", "Эң мыкты визуалдык эффект" жана "Эң мыкты мейкап жана чач жасалга" наамдарына көрсөтүлгөн.

 Сюжети 

 Тартылгандар 

 Шилтемелер 

Категория:АКШ тасмалары
Донни Дарко

"Донни Дарко" - 2001-жылы Ричард Келли тартып жана сценарийин жазган илимий-фантастикалык тасма. Тасмада тартылгандар: Жейк Хилленхол, Жена Малон, Дрю Берримор, Кэтерин Росс, Патрик Свайз, Ноа Вайл жана Мэгги Гиленхал. Тасмада баш каарман кырсыкка кабылгандан кийин акыры заманга тиешелүү ойлорунун маанисин издегендиги чагылдырылат. 

"Донни Дарко" тасмасын тартууга 4.5 миллион АКШ доллары жумшалып, 7.3 миллион АКШ долларын гана таба алган.

Аз кирешесине карабастан "Донни Дарко" киносынчылардын алкышына ээ болгон. Сынчылар тасманын окуясына, аткаруусуна жана стилине баа беришкен. Тасма "Empireдин" "Дүйнөдөгү көзкарандысыз эң мыкты 50 тасма" тизмесинде 2-орунду ээлеген.Ошондой эле "Empireдин" "Дүйнөдөгү көзкарандысыз эң мыкты 500 тасмасынын" арасында 53-орунду ээлеген. Ошондой эле, Гери Жүл жана Майкл Эндрү жазган "Акылынан адашкан дүйнөнүн" "Коркунучка жаш" мукабасы үчүн тасманын саундтреги да абдан белгилүү атыккан.

 Сюжети 

 Тартылгандар 

 Шилтемелер 

Категория:АКШ тасмалары
Категория:2001-жыл
Борндун ультиматуму

"Борндун ультиматуму" -2007-жылы Пол Гринграсс тарткан жана Роберт Лудлум жазган ошол эле аталыштагы романга негизделип Америка жана Германия биргелешип тарткан шпиондук экшн триллер. Тасманын сценарийин Тони Гилрой, Скотт З.Бөрнс жана Жорж Нолфи жазып, Гилрой жазган романдагы окуяга негизделген. "Борндун ультиматуму" "Жеймс Борн" тасмаларынын үчүнчү чыгарылышы . Андан мурун "Борндун иденттүүлүгү"(2002) жана "Борндун артыкчылыгы" (2004) тасмалары чыккан. 2012-жылы августта төртүнчү тасма "Борндун мурасы" чыгып, анда Дэймон тартылган эмес. Ал эми 2016-жылы июлда "Жейсон Борндун" бешинчи чыгарылышы чыккан ("Борндун ультиматуму"тасмасынын уландысы ).

Лудлумдун чыгармасында Мэтт Деймон "CIA"дин мурунку кылмышкери жана психогендик амнезия оорусу менен азап чеккен Жэйсон Борндун ролун аткарат. Бул тасмада ал "Operation Treadstone"до иштеп, өлтүрүү программасына катышканга чейин өзүнүн ким болгондугун изилдеп маалымат топтогондугу баяндалат.

"Борндун ультиматуму" тасмасын "Universal Pictures" өндүргөн. Тасма 2007-жылы, 3-августта Кошмо Штаттарда чыгып, биринчи дем алышта эле 69.3 миллион АКШ долларын тапкан. Тасма 80- "Оскар" сыйлыктарын тапшыруу аземинде үч наамга көрсөтүлүп "Эң мыкты тасма монтажы", "Эң мыкты музыка аралашмасы" жана "Эң мыкты үн монтажы" наамдарын жеңип алган.

 Сюжети 

 Тартылгандар 

 Шилтемелер 

Категория:АКШ тасмалары
Категория:2007-жыл
Түрү сууктардын корпорациясы

"Түрү сууктардын корпорациясы" -2001-жылы "Pixar Animation Studios" өндүргөн жана "Walt Disney Pictures" жайылткан компүтерде анимацияланган америкалык комедиялуу тасма. Тасма Ли Анрич жана Дэвид Силвермен менен биргелешип тарткан, Пит Доктердин дебюттук режиссёрлук иши болуп саналат. Тасмадагы негизги окулар "Түрү сууктардын корпорациясында" иштеген эң коркунучтуу Жеймс П. "Саллей" Салливан (Жон Гудмен) жана анын бир көздүү өнөктөшү жана жакын досу Майк Вазовски (Билли Кристал) тууралуу. Тасмада "түрү сүүктар" корпорациясынын кызматкерлеринин башкы максаты кичинекей балдарды кармоо жана коркутуу менен шаарынын күчүн жогорулатуу болуп саналат. Бирок алар ошол эле учурда кичинекей балдар өздөрүнө жамандык алып келет деп коркушат. Балдардын бирөө түрү сууктардын шаарына киргенде, Майк жана Салли аны үйүнө кайтарып берүүгө аракет кылышат.

Тасманын алгачкы иш-аракеттерин Доктер 1996-жылы баштап, Жил Көлтин, Жефф Пижен жана Ралф Эгглестон менен биргеликте тасманын окуясын жазган. Тасманын сценарийин "Pixar" студиясынын директору Эндрю Стентон жана сценарист Дэниел Герсон биргеликте жазышкан. Тасма киносынчылар тарабынан алкышка ээ болуп, 2001-жылы, 2-ноябрда чыккандан бери дүйнө жүзү боюнча 577 миллион АКШ долларын табуу менен кирешелүү тасмалардын катарын толуктаган. "Түрү сууктардын корпорациясы"-2012-жылы, 19-декабрда 3D форматында кайрадан чыгарылган. 2013-жылы, 21-июнда 12 жылдан кийин Дэн Скенлон тарткан "Түрү сүүктардын университети" аттуу тасманын баштапкы бөлүмү чыккан.

 Сюжети 

 Тартылгандар 

 Шилтемелер 

Категория:АКШ тасмалары
Категория:2001-жыл
Суур күнү

"Суур күнү" - 1993-жылы Хэролд Ремис тарткан америкалык фэнтези комедия. Тасмада Бил Мүррей, Энди Макдаувел жана Крис Эллиот тартылышкан. Тасманын сценарийи Робин жазган окуяга негизделип, Ремис жана Дэнни Рубин тарабынан жазылган.. Мүррей телеберүүдө аба-ырайы менен тааныштырган бой көтөргөн Фил Коннордун ролун аткарат. Ал Пенсилвания штатындагы, Панксутевней аймагында жылдык "Суур күнүндө" кызмат кылып жатып, ал күндүн кайра-кайра кайталанып жаткандыгын түшүнөт. Гедонизмге жол берип жана өзүн-өзү бир нече жолу өлтүргөндөн кийин, ал өз жашоосун жана башкы максаттарын анализдей баштайт. 

"Суур күнү" чыккандан кийин жетиштүү ийгилик жаратып, негизинен жакшы сын-пикирлерге ээ болгон. Киносынчылар жана тарыхчылар тасмага мыкты деген баа берүү менен, тасма эң мыкты комедиялуу кинолордун тизмесин толуктаган. Кийинчерээк "Суур күнү" деген термин өкмөт жана аскерий системада ошондой эле башка көңүл ачуу тармактарында кайра-кайра кайталанган учур деген түшүнүккө ээ болгон. Тасма 2006-жылы Конгресс Китепканасы тарабынан "маданий, тарыхый, эстетикалык жактан маанилүү" деп табылып, Американын Улуттук кино реестринде сакталууга тандалып алынган.

 Сюжети 

 Тартылгандар 

 Шилтемелер 

Категория:АКШ тасмалары
Категория:1993-жыл
Катаал мамилелер

"Катаал мамилелер" - 2002-жылы Эдрү Лау жана Алан Мак тарткан гонкгонгдук криминалдуу триллер. Тасма кылмышкерлердин үчилтигин табып жана аларга сырдуу түрдө кызмат кылган полиция кызматкеринин окуясын баяндайт. Кытайча аталышы "Бүтпөгөн жол" же болбосо адам үзгүлтүксүз азап чеккен буддизмдеги тозок деген маанини билдирет. 

Тасмада киножылдыздар Энди Лау, Тони Лүң, Энтони Воң, Эрик Цаң, Келли Чен жана Самми Чең тартылышкан. Ошондой эле, "Катаал мамилелер" тасмасынын өзгөчө мазмуну, окуянын кыска жана ырааттуу баяндалышы чоң алкыштарга ээ болгон.

Тасма 76-"Оскар" сыйлыктарын тапшыруу аземинде Гонк-Конгдун атынан "Чет тилдеги эң мыкты тасма" категориясында тандалган бирок наамга көрсөтүлгөн эмес. Кошмо Штаттарда таратуу иштерине "Miramax Films" студиясы аткарып, 2004-жылы АКШда чектелген гана санда кинотеарларга жайылткан.

"Катаал мамилелер" тасмасын Мартин Сорсес "Бөлүнгөн" деген аталышта 2006-жылы кайра тарткан жана ал "Оскар" сыйлыгынын "Эң мыкты тасма" наамын жеңип жана башка бир нече наамдарга да ээ болгон.

 Сюжети 

 Тартылгандар 

 Шилтемелер 

Категория:Гонконг тасмалары‎
Категория:АКШ тасмалары
Айбанаттар шаары

"Зутопия (Айбанаттар шаары)" (кээ бир жерлерде "Зутрополис" деген аталышта да колдонулат) — 2016-жылы "Walt Disney Animation Studios" өндүргөн жана "Walt Disney Pictures" жайылткан 3D компүтерде анимацияланган америкалык жоруктуу комедия. Бул "Disney" студиясынын 50-анимацияланган тасмасы болуп саналат. Тасманын режиссёрлору Бирон Ховард менен Рич Мур, Жеред Буш менен биргелешкен кызматташуусунун негизинде тартышкан. Ал эми үн коштогондор: Жиннифер Гудвин, Жейсон Бейтмен, Идрис Элба, Женни Слейт, Нейт Торренс, Бонни Хант, Дон Лейк, Томми Чоң, Ж.К. Симмонс, Октавия Спенсер, Алан Түдык жана Шакира. Тасма сүт эмүүчүлөр шаарынын жапайы жырткыч тургундарынын жок болуп кеткендиги тууралуу кутум планды уккандан кийин башталган коён полиция кызматкери жана түлкүнүн кызматташуусун баяндайт.

"Зутопия"- 2016-жылы, 13-февралда Белгиядагы "Брюссель Анимациялык Кинофестивалында" көрсөтүлгөн. Тасма дүйнө жүзү боюнча жылуу сын-пикирлерге ээ болон. Ошондой эле дүйнө жүзү боюнча 1 миллиард киреше табуу менен , бир нече өлкөдө чоң киреше табуу боюнча рекорд койгон тасмалардын бири болгон. Тасма "Америка Кино Институту" тарабынан 2016-жылдын эң мыкты тасмасы деп тандалган. Ошондой эле "Оскар", "Алтын Глобус" жана "Киносынчылардын Кино Тандоо" сыйлыгы жана " Эң мыкты анимацияланган тасма" категориясында "Энни Сыйлыгы" наамдарын жеңип, "BAFTA" сыйлыгынын "Эң мыкты анимацияланган тасма" наамына көрөстүлгөн.

 Сюжети 

 Келечек 
 Мүмкүн уландысы 
2016-жылы июнда Ховард менен Мур Зоотопиянын уландысы тууралуу сүйлөшүүлөрдү жүргүзүшкөн.

 Телевидение 
2021-жылдын 12-ноябрында Дисней сериалдын 2022-жылы чыгаарын ырастады, ошондой эле тасманын мурда серияга кирери ырасталбаган каармандарды камтыган биринчи тизер сүрөтүн чыгарды. Сериалды Трент Корри жана Джози Тринидад башкарат.

 Шилтемелер 

Категория:АКШнын тасмалары
Категория:2016-жыл чыккан тасмалар‎